Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Juunis sõlmitud Iisraeli-Türgi leppimise osana
teatati suursaadikute määramisest.
Venemaa käivitas Süürias džihadistide ja mässuliste vastu
koordineeritud raketi- ja õhurünnakud.
Maailma sportlased ja ökoaktivistid ujusid esmakordselt üle Surnumere,
alustades soolase veekogu Jordaania poolel ja lõpetades Iisraelis.
Juunis Ankara ja Jeruusalemma vahel sõlmitud lepingu osana
määras Türgi president Erdogan uueks suursaadikuks Iisraeli
välispoliitikaeksperdi ja lähedase usaldusaluse Kemal Okemi.
24 tundi varem määras Iisrael oma Türgi saadikuks Eitan Na'eh',
kes teenib hetkel Iisraeli Londoni saatkonna asejuhina.
Na'eh on spetsialiseerunud karjääri vältel Türgi asjadele
ning teenis Anakaras 1991. a Teise ja seejärel Esimese poliitsekretärina.
Suursaadikute määramisest teatati esimest korda pärast 2011. a,
kui diplomaatilised suhted madalamale tasemele alandati.
Saadikute määramine
oli suhete normaliseerimislepingu viimane etapp.
Venemaa käivitas Süürias džihadistide ja mässuliste vastu
oodatud pealetungi osana koordineeritud raketi- ja õhurünnakud.
Venemaa äkkrünnak algas mõni tund pärast seda,
kui president Putin arutas telefonitsi USA uue presidendi Trumpiga Süüriat
ja leppis kokku vajaduses ühendada jõud
võitluses Kremli nr 1 vaenlasega:
rahvusvahelise terrorismi ja ekstremismiga.
Venemaa teatel keskendub ofensiiv, mis kasutab opositsiooni vastu
esmakordselt pikamaarakette ja lennukikandjat,
mässuliste hallatavale Idlibi provintsile idas
ja Homsile Kesk-Süürias.
Ida-Aleppo mässuliste alu ei mainitud,
kuid kohalike allikate teatel tabasid õhurünnakud mitut rajooni
mässuliste kontrollitava linna idaosas, kus on pea terve kuu vaikus olnud.
Alustasime suurt operatsiooni ja käivitasime massiivsed õhurünnakud
ISISe ja Nusra positsioonide vastu Idlibi ja Homsi provintsides.
Operatsioonis osaleb ka fregatt Admiral Grigorovich.
Täna tulistati määratud sihtmärkide vastu välja ballistilised raketid Kalibr
Lisaks tulistati rakette sihtmärkide vastu Süüria sisemaal
ranniku raketiheitjatest Bastion.
Esmakordselt Vene mereväe ajaloos
osales lahingus lennukikandja.
USA Esindajatekoda kiitis heaks kaheparteilise eelnõu
Süüria presidendi Assadi režiimi toetajate sanktsioneerimiseks.
Uus seadus kehtestab uued sanktsioonid neile,
kes toetavad Süüria valitsust rahaliselt materiaalselt või tehnoloogiaga.
Nende seas on ka Venemaa ja Iraan.
Antud seadus tahab tõsta hinda Assadi
ja tema välistoetajate jaoks, sihtides majandussektoreid,
mis lubavad Assadil karistamatult mõrvata.
Seadus sunnib välisfirmad ja -pangad valima,
kas ajada äri režiimiga, kes selliseid asju harrastab,
või USAga.
Assadi ja tema režiimi vastu tuleb tegutseda,
nagu ka nende vastu, kes toetavad materiaalselt Assadi,
kes sellel kohutaval konfliktil jätkuda lubab.
Vastutuse võtmine on ülitähtis ja seda seadus taotlebki.
Obama valitsus tahtis meetmetega viivitada,
kuid ei ähvardanud presidendi vetoga.
Järgmine president Trump seadust ei kommenteerinud.
Eelnõu näitab Esindajatekoja soovi karmistada tegevust nende vastu,
kes aitavad Süüria valitsusel
kuuendat aastat kestvas kodusõjas tsiviilelanikke rünnata.
Berliinis keelas Saksa valitsus salafistide ühendusel
tegutseda Saksamaal nime all Tõeline Religioon.
Saksa siseministri de Maiziere'i sõnul
vastutab ühendus 140 noore radikaliseerimise
ning Süüriasse ja Iraaki sõitmise eest
islamiäärmuslaste kõrval võitlema.
Minister süüdistas ühendust
viha ja ässitamise õhutamises mittemoslemite vastu
usuliste trükiste ja õpetuse varju all.
Ühendus on Saksa linnades välja jaganud
tuhandeid tõlgitud Koraane.
Kampaania tekitas Saksa valitsuse jaoks dilemma,
kuna iga sammu Koraani levitamise vastu,
mida riigis legaalseks peetakse, võidakse näha islamivastasena.
Seda püüab Saksa valitsus vältida.
Maailma sportlased ja ökoaktivistid ujusid esmakordselt üle Surnumere,
alustades eile soolase veekogu Jordaania poolelt
ja lõpetades selle Iisraeli kaldal. Distantsi pikkuseks on ca 16 km.
Nii tahetakse juhtida Iisraeli, Jordaania ja maailma tähelepanu
vajadusele päästa Surnumeri,
mis on ujujate sõnul keskkonnakatastroofi veerel.
Selle pindala on viimase 30 aastaga vähenenud kolmandiku võrra.
Ujume selleks, et merd päästa.
Oleme ilmselt viimane põlvkond, kes seda teha võib
ja kui me seda nüüd ei tee, siis 2050. a on see täielikult kadunud.
28 erinevate riikide ujujat kandsid erilisi sukeldumisvahendeid,
et tavameredest kümme korda soolasem vesi
7-tunnise ujumise vältel neile silma ja kopsu ei satuks.
Ujujaid saatis meedikutetiim,
sest Surnumere vee allaneelamine võib esmaabita surmav olla.
Ujujad peatusid vahetevahel paatide lähedal,
et värsket vett juua, maske pesta ja veidi puhata.
Sool muudab tõsiselt asja. Tore on ulpida,
kuid soola kehast väljas hoidmine on väljakutse.
See ujumine toimub esimest korda ajaloos.
See on tore algatus ja mõistame,
miks seda varem tehtud pole - vesi on väga soolane.
Piiblis mainitud meri asub maakera madalaimas punktis.
Ecopeace Lähis-Ida, üks ujumise korraldajaid,
kelle liikmete seas on nii iisraellasi kui jordaanlasi, ütles,
et see oli mõeldud toonitama Surnumere kriisi
ja õhutama valitsusi päästma seda loodusimet,
mis on populaarne turismiobjekt.
Kui midagi ei tehta, jätkab see pärand kahanemist.
See on meie kõigi pärand.
Seepärast keeldume isegi mõtlemast võimalusele, et midagi ei tehta.
Kui täna võivad eluga riskida need ujujad,
kes vastasid kõikjalt maailmast Surnumere päästmise kutsele,
ei saa me globaalset kogukonda alt vedada.
425 meetrit merepinnast allpool asuv Surnumeri
asub Iisraeli ja Jordaania vahel.
Paljud tulevad maailmast
selle mineraalirikka vee ja muda teraapiliste omaduste pärast
ning mere Iisraeli ja Jordaania kallastele on ehitatud kuurorthotelle.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri